നൊമ്ബരക്കാഴ്ച! റോഡരികില് പിതാവ് മരിച്ചുകിടക്കുന്നു മൃതദേഹത്തിനരികെ മൂന്ന് മണിക്കൂറോളം ഇരട്ടക്കുട്ടികള് തനിച്ച് കൊച്ചി: യുവാവിനെ വഴിയരികില് മരിച്ച നിലയില് കണ്ടെത്തി. കലൂര് പള്ളിപ്പറമ്ബില് ജോര്ജിന്റെയും ഇടപ്പള്ളി നോര്ത്ത് വില്ലേജ് ഓഫിസര് ലിസിമോളുടെയും മകന് ജിതിന് 29 ആണ് മരിച്ചത്. റിസോര്ട്ടിലായിരുന്നു താമസം. മൂന്ന് വയസുള്ള ഇരട്ടക്കുട്ടികളായ മക്കള് രാത്രി മൂന്ന് മണിക്കൂറോളം മൃതദേഹത്തിന്റെ അരികിലിരുന്നു കരഞ്ഞു. പുലര്ച്ചെ ഇവിടെയെത്തിയ പത്രവിതരണക്കാരനാണ് മൃതദേഹം കണ്ടത്. ജിതിന് ഗോവയില് ബിസിനസ് ആണ്. കൊവിഡ് പ്രതിസന്ധി രൂക്ഷമായതോടെയാണ് നാട്ടിലെത്തിയത്. റഷ്യന് സ്വദേശിനിയായ ക്രിസ്റ്റീന ആണ് ജിതിന്റെ ഭാര്യ.ജോലി സംബന്ധമായ ആവശ്യത്തിന് ക്രിസ്റ്റീന ബംഗളൂരുവില് പോയിരിക്കുകയായിരുന്നു. കാക്കനാട്ടെ വീട്ടില് അറ്റകുറ്റപ്പണി നടക്കുന്നതിനാലാണ് ജിതിന് റിസോര്ട്ടില് താമസിച്ചത്. പുലര്ച്ചെ രണ്ടരയോടെ ജിതിന് മക്കള്ക്കൊപ്പം വാതില് തുറന്നു പുറത്തേക്ക് ഇറങ്ങുന്ന സിസിടിവി ദൃശ്യങ്ങള് പൊലീസിനു ലഭിച്ചിട്ടുണ്ട്. ഹൃദയാഘാതമാണ് മരണകാരണമെന്നാണ് പ്രാഥമിക നിഗമനം. ജിതിന്റെ പോസ്റ്റ്മോര്ട്ടം ഇന്ന് നടത്തും.